5รัฐวิสาหกิจใหญ่ส่งรายได้คลังดันยอดรวมเกินเป้า8%
สคร. จัดเก็บเงินนำส่งรายได้ 8 เดือนของปีงบประมาณ 2562 เกินเป้าหมาย 8%
21 มิ.ย. 2562

สคร. จัดเก็บเงินนำส่งรายได้ 8 เดือนของปีงบประมาณ 2562 เกินเป้าหมาย 8%
นายประภาศ คงเอียด ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า ในช่วง 8 เดือนของปีงบประมาณ 2562 (เดือนตุลาคม 2561 – เดือนพฤษภาคม 2562) สคร. สามารถจัดเก็บเงินนำส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ำกว่า 50% รวมจำนวน 138,755 ล้านบาท ซึ่งสูงกว่าประมาณการเงินนำส่งรายได้แผ่นดินสะสมจำนวน 10,715 ล้านบาท หรือ 8% ของประมาณการสะสม
สำหรับรายได้นำส่งสะสม (ต.ค. 61 – พ.ค. 62) ประมาณการสะสม 128,040 ล้านบาท จัดเก็บจริง 138,755 ล้านบาท คิดเป็น 108% ของประมาณการสะสม
ทั้งนี้ รัฐวิสาหกิจที่นำส่งรายได้แผ่นดินสูงสุด 5 อันดับแรก ในช่วง 8 เดือนของปีงบประมาณ 2562 ได้แก่ บริษัท ปตท. สำนักงานสลากกินแบ่งรัฐบาล การไฟฟ้าฝ่ายผลิตแห่งประเทศไทย ธนาคารออมสิน และบริษัท ท่าอากาศยานไทย จำกัด (มหาชน) รวมจำนวน 104,221 ล้านบาท คิดเป็น 75% ของเงินนำส่งรายได้แผ่นดินสะสมทั้งหมด